Ողջունելով գործընկերոջը` Ռ.Քոչարյանը, մասնավորապես, արձանագրեց. "Իրանը մեզ համար չափազանց կարեւոր գործընկեր է։ Մենք ունենք շատ հարուստ հարաբերությունների օրակարգ, եւ այսօր վերահաստատեցինք մեր դրական վերաբերմունքն այն խոշոր ծրագրերի նկատմամբ, որ համատեղ իրականացնում ենք։ Հատկապես կցանկանայի նշել էներգետիկ ծրագրերը։ Ինչպես գիտեք, Հայաստան-Իրան գազամուղի շինարարությունը շարունակվում է։ Այսօր քննարկել ու վերահաստատել ենք եռակողմ նավթազտարանի եւ երկաթուղու կառուցման հնարավորությունը։ Իհարկե, այս ամենը այսօր հաշվարկների իրականացման փուլում է, քանի որ տնտեսական առումով, իհարկե, այդ քայլերը պետք է շահավետ լինեն կողմերի համար"։